tomron87/hebrew-wikipedia-sentences-corpus huggingface dataset:
(Team Thor) - לאחר שלקח חלק בהצלת כדור הארץ עם הנוקמים, תור (כריס המסוורת') מחליט לנוח קצרות באוסטרליה, שם מתחיל להתגורר בשכירות עם שותף, דריל ג'קובסון (דיילי פירסון).
לאחר שבפגישה עם הענק הירוק (מארק ראפלו) מתברר שטוני סטארק מתחמק מלדבר איתו, תור מחליט להקים צוות משלו, בנפרד מהנוקמים, יחד עם דריל.
(Team Thor 2) - בהמשך לאירועי הסרט הקודם דריל מנסה לעוזר לתור למצוא עבודה כדי לשלם את חלקו בשכירות.
(Team Darryl) - לאחר שתור עזב לאסגרד בתחילת תור: ראגנארוק, דריל מוצא שותף חדש לדירה, גראנדמאסטר (ג'ף גולדבלום), המנסה לכבוש את כדור הארץ.
סצנות במהלך ואחרי כותרות הסיום של סרט קולנוע הוא כלי מקובל של חברות הקולנוע להרחבת רצף האירועים ולקישור לסרטי ההמשך.
ביקום הקולנועי של המארוול מושקעת עבודה רבה בסצנות כאלו, והן הפכו למסלול המספק מידע על הנעשה ביקום בפני עצמו.
אם בסרטים בהם יש סצנות כאלו קיימת בדרך כלל סצנה אחת לסרט, כאן לעיתים קרובות יש שתי סצנות, ובאחד הסרטים צולמו אף חמש.
הסצנות הללו מהוות נושא פורה לניחושי כלי תקשורת וקהילות האוהדים של היקום על תוכן הסצנות, קשר שלהן לאירועים שונים ביקום, וקווי עלילה עתידיים בסרטי ההמשך.
כמו כן, נעשה שימוש נרחב בכתוביות "X יחזור" בכתוביות הסיום, והחל מהסרט ה-19 התחילה מארוול להשתמש בכתוביות לא רק כדי להודיע על סרטים חדשים, אלא כדי להציג את אירועי היקום.
במרץ 2021 התווספו גם סצנות אחרי הכתוביות במיני סדרות היקום.
(דביבונים ויצורי עץ לא נפגעו במהלך צילומי הסרט.
בסרטים היועץ ודבר מצחיק קרה בדרך לפטיש של תור אין סצנות אחרי הכתוביות.
ב-2021 החלה לצאת סדרת סרטים קצרים המסכמים את אירועי היקום מנקודת מבטו של גיבור מסוים, באמצעות קיבוץ קטעי ארכיון מסרטי וסדרות העבר, מה שנקרא clip-show.
ב-8 בינואר 2021, לקראת תחילת הסדרה וונדה-ויז'ן, יצאו שני הפרקים הראשונים, המוקדשים לונדה מקסימוף וויז'ן.
במרץ 2021 יצאו, לקראת שידור הסדרה הפלקון וחייל החורף, ארבעה פרקים נוספים, המוקדשים לפלקון, חייל החורף, ברון זמו ושרון קרטר, שניים הראשונים ב-5 במרץ ושניים הנוספים ב-12 במרץ.
במאי 2021 יצאו פרקים על לוקי ועל הטסראקט, לקראת צאת הסדרה לוקי.
ב-2021 החלה לצאת סדרת סרטי "מאחורי הקלעים" המוקדשת לסדרות וסרטי היקום.
ב-12 במרץ 2021 יצא הפרק הראשון שהוקדש לסדרה וונדה-ויז'ן.
יצאו גם פרקים המוקדשים לסדרות הפלקון וחייל החורף, לוקי, הוקאיי, מה אם...?, מון נייט והסרט האלמנה השחורה, שאנג צ'י ואגדת עשר הטבעות, נצחיים.
WHIH Newsfront היא מעין תוכנית אקטואליה המשודרת ביקום הקולנועי, ומשמשת את אולפני מארוול לקידום סרטים.
השחקנית לסלי ביב, אשר גילמה את דמותה של כריסטין אברהרט בסרטים "איירון מן" ו"איירון מן 2", שבה לגלם את דמותה בסדרה כמגישת החדשות הראשית.
הסדרה עלתה לאוויר בערוץ יוטיוב מפוברק שנוצר בידי אולפני מארוול בשיתוף עם חברת גוגל.
תוכנית רשת בת 6 פרקים שעלילתה מתרחשת לפני העונה הרביעית של "סוכני " ומתמקדת בדמותה של אלנה "יו-יו" רודריגז, בגילומה של השחקנית נטליה קורדובה-באקלי.
גם צוות השחקנים הראשי של "סוכני " חוזר להופעות קצרות בסדרה.
הסדרה עלתה לראשונה לאוויר באפליקציה של רשת הטלוויזיה ABC בזמן הפגרה של העונה הרביעית של "סוכני ".
לאחר יציאת הסרט "אנטמן" לאקרנים חברת קוקה-קולה הפיצה פרסומת בה רואים את הדמויות אנטמן והענק הירוק מתרוצצות ברחבי העיר במריבה על פחית שתייה.
בשנת 2016 יצא לאור רומן "Black Widow: Forever Red" (האלמנה השחורה - תמיד אדומה) המהווה חלק מאירועי היקום.
בסוף 2015 - תחילת 2016 יצאו מדי חודש לאור ארבעה כרכים של "הספר הרשמי של היקום הקולנועי של מארוול", שהוקדשו לאיירון מן (הכרך הראשון), הענק הירוק ועוד איירון מן (הכרך השני), תור (החלק השלישי), וקפטן אמריקה (הכרך הרביעי) בהתאם.
מוצרט בג'ונגל היא סדרת טלוויזיה אמריקאית מסוג קומדיה דרמטית, שפותחה על ידי רומן קופולה, ג'ייסון שוורצמן, אלכס טימברס ופול וייץ עבור שירות הווידאו על פי דרישה אמזון פריים וידאו.
הסדרה קיבלה הזמנה לייצור במרץ 2014.
הסיפור הושפע מהספר מוצרט בג'ונגל: סקס, סמים ומוזיקה קלאסית, זיכרונותיה של נגנית האבוב בלייר טינדל משנת 2005, המתארים את קריירתה בניו יורק, שבה ניגנה בהופעות יוקרתיות עם הרכבים כמו הפילהרמונית של ניו יורק ותזמורות של מחזות זמר רבים בברודוויי.
הסדרה מככבת גאל גרסיה ברנאל בתפקיד רודריגו, דמות המבוססת על המנצח גוסטאבו דודאמל, לצד לולה קירק, מלקולם מקדואל, ספרון בארוז, האנה דאן, פיטר ואק וברנדט פיטרס.
העונה הראשונה עלתה במלואה ב-23 בדצמבר 2014. שלוש עונות נוספות, כל אחת בת עשרה פרקים, שודרו ב-2015, 2016 ו-2018, לפני שאמזון הודיעה על ביטול הסדרה.
גאל גרסיה ברנאל בתפקיד רודריגו דה סוזה, המנצח החדש של התזמורת הסימפונית של ניו יורק.
לולה קירק בתפקיד היילי רוטלדג', נגנית אבוב שאפתנית החולמת לנגן עם התזמורת הסימפונית של ניו יורק.
היא מפתחת קשר עמוק עם רודריגו ככל שהסדרה מתקדמת.
ברנדט פיטרס בתפקיד גלוריה וינדזור, נשיאת התזמורת הסימפונית של ניו יורק (תפקיד אורח בעונה הראשונה; עונות 2–4).
מלקולם מקדואל בתפקיד תומאס פמברידג', המנצח הוותיק של התזמורת הסימפונית של ניו יורק.
ספרון בארוז בתפקיד סינתיה טיילור, צ'לנית בתזמורת הסימפונית של ניו יורק.
האנה דאן בתפקיד אליזבת "ליזי" קמפבל, שותפתה לדירה וחברתה הטובה של היילי.
פיטר ואק בתפקיד אלכס מריוות'ר, חברה הרקדן של היילי (עונות 1–2).
דברה מונק בתפקיד בטי קרגדייל, נגנית אבוב ותיקה בסימפוניה של ניו יורק, שמפתחת מיד סלידה מהיילי
מארק בלום בתפקיד יוניון בוב, נגן פיקולו בסימפוניה הידוע בהעלאת נושאים הקשורים לאיגוד המקצועי
ג'ניפר קים בתפקיד שרון, העוזרת של רודריגו
ג'ואל ברנשטיין בתפקיד וורן בויד, הכנר הראשי של הסימפוניה
נורה ארנזדר בתפקיד אנה מריה, אשתו הכנרית המנוכרת של רודריגו
ג'ון מילר בתפקיד די די, מתופף הסימפוניה הסוחר בסמים
רויבו צ'יאן בתפקיד טניה משולש, נגנית המשולש של הסימפוניה
ברנן בראון בתפקיד אדוארד ביבן, חבר במועצת המנהלים של התזמורת
גרטשן מול בתפקיד נינה רוברטסון, עורכת הדין של הסימפוניה שמתאהבת בסינתיה
מקנזי ליי בתפקיד אדיסון, שותפתו לריקוד של אלכס
מרגרט לאד בתפקיד קלייר, אשתו לשעבר של תומאס, שמתה לאחר ששמעה את הסימפוניה המושלמת שלו
ג'ייסון שוורצמן בתפקיד ברדפורד שארפ, חובב מוזיקה קלאסית ומנחה הפודקאסט שלו, "B-Sharpe"
ג'ון הודג'מן בתפקיד מרלין גוגנהיים, מיליארדר לכאורה המתאהב בהיילי
וולאס שון בתפקיד וינסלו אליוט, פסנתרן קונצרטים נוירוטי
טנוך הוארטה בתפקיד מנואל, חבר ילדות של רודריגו
דרמוט מלרוני בתפקיד אנדרו וולש, נגן צ'לו סולן שמפתח קשר עם היילי
מוניקה בלוצ'י בתפקיד אלסנדרה, סופרן איטלקייה מתבודדת המתגוררת בוונציה, הידועה גם כ"לה פיאמה"
אנה מריה מרטינז מספקת את קולה של אלסנדרה
כריסטיאן דה סיקה בתפקיד מנהלה של אלסנדרה
ברוס דייוויסון בתפקיד הסבי אניס, קולגה של תומאס וגלוריה
סנדרו איזאק בתפקיד פאבל, עובד הבמה של התזמורת שמתיידד עם גלוריה
פיליפ ג'קסון סמית' בתפקיד מייק מרגוסה, חבר של היילי שהיא מגייסת לעבוד בתזמורת
כריסטיאן קולסון בתפקיד סבסטיאן, חבר בתזמורת של אנדרו וולש שהופך מאוחר יותר לחבר בתזמורת של היילי ומשתכן בדירתה
קול אסקולה בתפקיד שון, שותף לדירה של היילי וחבר בתזמורת שלה, שגם הופך לחברו של סבסטיאן
מיילס רובינס בתפקיד דני/ארייס פייס, די-ג'יי שמשתף פעולה עם תומאס
מתיו מאהר בתפקיד אלן לופורד, קולגה של תומאס בפילהרמונית של קווינס
סנטינו פונטנה בתפקיד מוצרט, שאיתו רודריגו משוחח לעיתים קרובות בדמיונו
דייוויד טרנר בתפקיד ליברצ'ה, שמחליף לזמן קצר את מוצרט כמוזה של רודריגו
סולואי האבוב הרבים שמנגנת הדמות הראשית ודמויות אחרות בסדרה מבוצעים על ידי ללי רסניק, נגנית האבוב הראשית של תזמורת הוליווד בול, בעוד דמותו של רודריגו מבוססת באופן רופף על גוסטאבו דודאמל, המנהל המוזיקלי של התזמורת הפילהרמונית של לוס אנג'לס.
דודאמל אימן את גרסיה ברנאל לפני שהאחרון ניצח, בתפקיד רודריגו, על הופעה אמיתית של הפילהרמונית של לוס אנג'לס בהוליווד בול, שצולמה לשימוש בפרק הפותח של העונה השנייה.
לדודאמל יש הופעת אורח בפרק זה, כעובד במה המנסה לשכנע את רודריגו לעבור ללוס אנג'לס.
מוזיקאים נוספים עם הופעות אורח בסדרה כוללים את הכנר ג'ושוע בל, הפסנתרנים עמנואל אקס ולאנג לאנג, המלחינים אנטון קופולה וניקו מולי, כוכב ברודוויי בריאן ד'ארסי ג'יימס, והמנצחים אלן גילברט וברנרד אוזן.
בלייר טינדל, נגנית האבוב ומחברת הספר שעליו מבוססת הסדרה, מופיעה גם היא בהופעת אורח.
רוב המוזיקה המקורית של הסדרה (במיוחד "אימפרומפטו" ועבודות אחרות המוצגות כחלק מהמשכיות הסדרה כיצירות של תומאס פמברידג') הולחנה על ידי המלחינה העכשווית מיסי מזולי.
למוזיקה הניסיונית יותר של פמברידג' בעונה הרביעית, פנתה הסדרה למלחינה נוספת, לורה קרפמן.
המלחינה והמנצחת האירית אימיר נון שימשה כמאמנת הניצוח של לולה קירק בעונה הרביעית.
צילומי הפנים של אולם הקונצרטים צולמו במרכז לאמנויות הבמה של אוניברסיטת SUNY פרצ'ס.
מוצרט הוא סרט דרמה אוסטרי משנת 1955, הסרט היה מועמד לפסטיבל קאן.
הסרט סובב סביב מצבו הנפשי של מוצרט במהלך הפקת האופרה חליל הקסם.
מוצרט מנסה לנהל את חייו כאמן עצמאי בעוד רעייתו מתמודדת עם מצב בריאותי קשה.
במהלך עבודתו של מוצרט עם עמנואל שיקאנדר באופרה הוא מתאהב באנני גוטליב, זמרת צעירה המעריצה אותו, באותו זמן מוצא לאנני לצאת לסיבוב הופעות בינלאומי, אך אנני שמבינה שלא תזכה להתראות שוב עם מוצרט לאחר מכן, דוחה את ההצעה.
מוקגווצי אריק קבטסווה מסיסי הוא היה נשיא בוטסואנה החמישי, וכיהן בתפקיד זה משנת 2018, לאחר פרישתו של הנשיא יאן קאמה.
והיה גם שר לענייני נשיאות ומינהל ציבורי (בשנים 2011 עד 2014).
הוא נבחר לראשונה לפרלמנט בשנת 2009. באוקטובר 2019 נבחר מסיסי לתפקיד נשיא בוטסואנה.
בבחירות הכלליות בבוטסואנה בשנת 2019, ניצח כשקיבל 52.65% מהקולות.
בבחירות של 2024 בבוטסואנה הפסיד מסיסי לדומה בוקו ממפלגת הקואליציה למען שינוי דמוקרטי.
מוצרי צריכה שוטפים הם מוצרי צריכה, שנמכרים במהירות ומחירם נמוך יחסית.
דוגמאות לכך כוללות מוצרים ביתיים כגון: מזון ארוז, משקאות, מוצרי טיפוח וניקיון, ממתקים, מוצרי קוסמטיקה, תרופות ללא מרשם, מוצרים יבשים וחומרים מתכלים אחרים.
המאפיינים העיקריים של מוצרי צריכה שוטפים:
מעורבות נמוכה (מעט או ללא מאמץ לבחור את הפריט)
גמישות ברכישה וזמינות רבה במכולת, בסופרמרקט או בקניות ברשת
רווח גולמי נמוך פר יחידה ()
אריזה מוכנה למדף (Shelf-ready packaging) או אריזה מוכנה לקמעונאות (retail-ready packaging) (נקראת גם לפי השם בצרפתית prêt-à-vendre) מתייחסת לאריזות של מוצר כך שהוא נמסר לקמעונאי מוכן לאחסון ומכירה על המדף.
קמעונאים רבים רוצים לרוב להעביר משלוחים ממרכזי ההפצה שלהם לחנויות ביחידות ובתיבות כך שניתן להניח סחורות ישירות על המדפים מבלי לטפל בנפרד בחבילות היחידות או באריזות.
קמעונאים דורשים לעיתים קרובות שמוצרים יגיעו באריזה מוכנה למדף כדי להפחית את הוצאות העבודה.
לדוגמה, עמדות תצוגה מוכנות לשימוש המוצבות במקום המכירה הקמעונאית על ידי מלגזה ללא הרכבה או טיפול ידני בחבילות יחידות.
אריזה מוכנה למדף, לעיתים נמכרות כ"אריזות חיסכון", שמטרתן לשווק לצרכן את המוצר שהוא מעוניין בו בכמות גדולה יותר תמורת מחיר נמוך יותר ליחידה.
בתחילת המאה ה-21, כחלק מהתהליך הגלובליזציה הכלכלית, החל מהלך מהיר של איחוד של שוק מוצרי הצריכה השוטפים בידי מספר תאגידים רב-לאומיים, בעיקר על ידי רכישות ומיזוגים.
תאגידים אלו גם החלו משווקים מותגים אחדים בכל העולם.
דוגמה בולטת היא חברת קוקה-קולה המשווקת משקה קל ממותג באופן זהה בכל העולם עשרות שנים.
בשנת 2018, יצרני מוצרי הצריכה השוטפים הגדולים בעולם היו:
נכון לתחילת המאה ה-21, בישראל קבוצה דומיננטית של 10 ספקים השולטים ב-57.2% משוק מוצרי הצריכה השוטפת..
בחלק מהמקרים מחזיק יצרן בודד ב-70%-90% מקטגוריות מסוימות.
בשנת 2020, יבואני וסיטונאי מוצרי הצריכה השוטפים הגדולים בישראל היו:
מוצרט וסליירי היא אופרה במערכה אחת בשתי תמונות מאת ניקולאי רימסקי-קורסקוב, שנכתבה ב-1897 על פי לברית רוסית שנלקחה כמעט מילה במילה מדרמת השירה של אלכסנדר פושקין משנת 1830 באותו השם.
הסיפור עוקב אחר האגדה האפוקריפית לפיה אנטוניו סאליירי הרעיל את וולפגנג אמדאוס מוצרט מתוך קנאה במוזיקה של האחרון.
רימסקי-קורסקוב שילב ביצירה ציטוטים מהרקוויאם של מוצרט ומדון ג'ובאני.
ריצ'רד טארוסקין הציב את האופרה הזו בהקשר ההיסטורי של התפתחות המסורת הריאליסטית באופרה הרוסית.
הופעת הבכורה התקיימה בתיאטרון סולודובניקוב במוסקבה, שהועלתה על ידי האופרה הרוסית הפרטית של מוסקבה, ב-7 בדצמבר 1898 (לפי התאריך הרוסי הישן ב-25 בנובמבר).
המנצח היה יוסיף טרופי ומעצב התפאורה מיכאיל ורובל.
פיודור שאליאפין, שבמקור שיחק בתפקיד סליירי, טען כי שר לעיתים קרובות את היצירה כמונודרמה (מחזה או אופרה של משתתף אחד).
בבריטניה הוצגה ההופעה הראשונה ב-11 באוקטובר 1927, שוב עם שאליאפין בתפקיד סאליירי, בעוד שהבכורה הראשונה בארצות הברית התרחשה ב-Forest Park, פנסילבניה, ב-1933.
הדמות סוג קול צוות הבכורה מוסקבה, 7 בדצמבר 1898 (מנצח: יוסיף טרופי) מוצרט טֶנוֹר ואסילי שקאפר סאליירי בָּרִיטוֹן פיודור שליאפין כנר עיוור תפקיד שקט מקהלה מחוץ לבמה: שרה כמה תיבות של הרקוויאם של מוצרט בתמונה השנייה.
זמן : סוף המאה ה-18 מקום : וינה, אוסטריה
סליירי נהנה ממעמד חברתי גבוה כמלחין והתמסר לשירות אמנותו.
אולם בסתר, הוא מקנא ביצירותיו של מוצרט משום שהוא מזהה את איכותן המעולה, במיוחד לאור מה שהוא רואה כדמות ה"בטלן" של מוצרט.
סליירי מזמין את מוצרט לארוחת ערב ומתכנן להרעיל אותו.
מוצרט מוטרד מעבודתו על הרקוויאם שלו, שזר בלבוש שחורים הזמין ממנו.
מוצרט נזכר בשיתוף הפעולה של סליירי עם פייר בומרשה ושואל אם זה יכול להיות נכון שבומארשה הרעיל פעם מישהו, שכן גאונות ופשיעה בוודאי לא עולים בקנה אחד.
לאחר מכן סליירי שופך בחשאי רעל למשקה של מוצרט.
מוצרט מתחיל לנגן, כשסליירי מתחיל לבכות.
מוצרט רואה את זה, אבל סליירי מפציר במוצרט להמשיך.
מוצרט מתחיל להרגיש רע ועוזב.
סאליירי מסיים את היצירה בהתחשב באמונתו של מוצרט שגאון לא יכול לרצוח: האם מיכלאנג'לו לא הרג עבור העבודות שלו בבזיליקת פטרוס הקדוש בוותיקן, או שמא אלו היו שמועות סרק?
מוצרי מעברות בע"מ היא חברה פרטית ישראלית העוסקת בפיתוח, ייצור ושיווק מזון ותוספי מזון לבני אדם ולבעלי חיים.
החברה נמצאת בבעלותו המלאה של קיבוץ מעברות, ושם שוכנים גם משרדיה.
מוצרי מעברות הוקמה בשנת 1963, כמפעל לייצור תכשירים וטרינריים, תחליפי חלב לעגלים ולטלאים, על בסיס ידע שנרכש ממפעל "אסיא" (שלימים מוזג לתוך טבע תעשיות פרמצבטיות).
פעילות זו המשיכה לעבוד כשותפות עם מפעל "אסיא" עד שנת 1988.
בשנת 1975 נכנסה החברה אל תחום הייצור מזון לחיות מחמד (לכלבים וחתולים) דרך חברת "ביופט" עם המותגים "בונזו" ו"לה קט".
בשנת 1981 החלה החברה לייצר מוצרי מזון לתינוקות, תחת המותג "מטרנה", על בסיס ידע שנרכש מחברה שווייצרית.
המוצר פותח ושווק בשותפות עם מפעל התרופות של קיבוץ מעבורת "תרימה".
הוא זכה להצלחה רבה והפך למוצר העיקרי של החברה, וקו מוצרי מטרנה הורחב.
בשנת 1997 הקימה מעברות חברת הפצה משותפת עם חברת דנשר, במטרה לחסוך בעלויות ההפצה.
ב-2002 עברה פעילות ההפצה לחברת דיפלומט אחזקות.
בשנת 2008 נמכרו 51% ממניותיה של פעילות מטרנה לחברת "אסם", תחת חברה חדשה שהוקמה בשם "מטרנה תעשיות", שאסם הייתה לבעלת השליטה בה.
בשנת 2017 נמכרה ל"אסם" יתרת הבעלות כך שהגיעה להחזקה מלאה במטרנה.
בשנת 1993 הונפקה החברה ב והפכה לחברה ציבורית.
ב-2004 הנפיקה החברה בבורסה גם איגרות חוב.
בשנת 2019 הגיש הקיבוץ הצעת רכש למניות הציבור שהתקבלה והחברה חזרה להיות חברה פרטית.
בשנת 2000, בשיא בועת הדוט-קום, השקיע החברה בחברת הזנק בשם "מליוריס", שעסקה בפיתוח תוכנה למטרות אבטחת בתים ומתקנים, תוך שימוש ברשת האינטרנט להעברת תצלומי וידאו ואירועים בזמן אמת, אולם לאחר שנתיים מכרה את חלקה בהפסד.
בשנת 2003 רכשה מוצרי מעברות את הבעלות המלאה בחברת "ג'ונסון יבואנים", העוסקת ביבוא שימורי מזון לישראל.
ב-2006 רכשה "ג'ונסון יבואנים" את חברת המזון האורגני "אדמה".
בשנת 2004 נכנסה החברה לתחום תוספי התזונה והוויטמינים שרכשה את פעילות יצרנית תוספי המזון "אלטמן רוקחות טבעית".
שנה אחר כך רכשה 51% מפעילות יצרנית תוספי המזון 'טעם טבע', ומיזגה את שתי החברות לחברה אחת בשם "אלטמן בריאות".
ב-2008 רכשה חברה נוספת בתחום, "אנליט", תמורת 14.7 מיליון שקל.
בשנות ה-2000 החלה החברה בפעילות בינלאומית.
ב-2004 חברת הבת "מסטיבק", חתמה על הסכם עם חברה מאיטליה לייצור ושיווק מקומי של חיסון לפרות.
שיתוף פעולה שנועד להתגבר על מגבלות האיחוד האירופי ליבוא תרכיבי חיסון וצורך ברישוי מקומי באירופה.
בתחום המזון לחיות מחמד בטורקיה, כולל מפעל ייצור.
ב-2011 רכשה יצרנית תוספי מזון בפולין.
ב-2017 רכשה 40% ממניותיה של חברה צרפתית לייצור חומרי גלם מאצות.
ייצור, יבוא ושיווק מזון ומוצרים לחיות מחמד.
ייצור, יבוא, שיווק והפצה של תוספי תזונה, ויטמינים ומינרלים, תכשירים הומאופטיים, קוסמטיקה טיפולית.
פעילות חקלאית וטרינרית של ייצור תחליפי חלב לעגלים, טלאים וגדיים.
ייצור חומרי גלם המשמשים לתעשיות המזון, תוספי המזון והקוסמטיקה.
מדילינק - אתר לסחר מקוון של מוצרי בריאות ופארמה.
מוצרי דגים נצרכים כמזון בכל העולם.
עם מאכלי ים אחרים, הם מספקים את המקור העיקרי בעולם לחלבון באיכות גבוהה, 14-16 אחוז מהחלבון מן החי הנצרך ברחבי העולם.
למעלה ממיליארד אנשים מסתמכים על דגים כמקור העיקרי שלהם לחלבון מן החי.
דגים ויצורי ים אחרים מעובדים גם למזון ולמוצרים שאינם מזון.
חי או טרי הוא לרוב צורת הדגים המועדפת ובמחיר הגבוה ביותר, ומייצגת את הנתח הגדול ביותר של דגים לצריכה אנושית ישירה, 45 אחוזים ב-2016, ואחריו קפואים (31 אחוזים), מוכנים ומשומרים (12 אחוזים) ומרפאים.
(מיובש, מלוח, במי מלח, מותסס מעושן) (12 אחוז).
הקפאה מייצגת את השיטה העיקרית לעיבוד דגים למאכל אדם; הוא היווה 56 אחוז מסך הדגים המעובדים למאכל אדם ו-27 אחוזים מכלל ייצור הדגים בשנת 2016. שיפורים משמעותיים בעיבוד כמו גם בקירור, ייצור קרח ותחבורה אפשרו הפקה, מסחור והפצה גדולה של דגים במגוון רחב יותר של צורות בעשורים האחרונים.
עם זאת, מדינות מתפתחות עדיין משתמשות בעיקר בדגים בצורה חיה או טרייה (53 אחוז מהדגים המיועדים למאכל אדם ב-2016), זמן קצר לאחר הנחיתה או הקציר מחקלאות ימית.
אובדן או בזבוז בין השגת הדגים לצריכתם ירדה, אך עדיין מהווה כ-27 אחוזים מהדגים ששווקו.
ברומא העתיקה, גארום, סוג של תבלין רוטב דגים, היה פופולרי בקרב החברה הרומית.
דמויי כריש ותריסנאים המכוסים בשיניים זעירות שימשו בעבר באותו אופן כמו נייר זכוכית בעידן המודרני.
עור רייסקין משמש לייצור של ידיות של קטאנות - חרבות יפניות מסורתיות.
כמה מינים אחרים של דגים משמשים גם לעורות דגים, וחומר זה פופולרי יותר ויותר בקרב מותגי יוקרה כמו פראדה, דיור, פנדי, וגם מעצבים מתפתחים.
כך, ניתן כיום לנעול נעליים מעור סלמון, ז'קט מעור פרקה או תיק יד מעור דגי זאב או בקלה.
לאחר שיזוף העור, הוא אינו מסריח והוא חזק יותר מעורות מסורתיים אחרים בעובי דומה.
בשרם של דגים רבים מוערך בעיקר כמקור מזון; ישנם מינים רבים של דגים אכילים, ודגים רבים מייצרים ביצי דגים למאכל.
חיות ים אחרות הנלקחות כמזון כוללים פירות ים, סרטנים ומלפפוני ים.
צמחי ים כגון קומבו משמשים בחלק מהמטבחים האזוריים.
סורימי מתייחס למוצר מזון יפני שנועד לחקות בשר של לובסטר וסרטנים או מאכלי ים.
הוא עשוי בדרך כלל מדגים עם בשר לבן שנטחנו לעיסה ומשיג מרקם גומי בבישול.
דבק דגים נעשה על ידי הרתחת העור, העצמות ושלפוחית האוויר של הדגים.
שמן דגים משמש לאכילה ומכיל חומצות שומן אומגה 3, חומצה איקוספנטאנואית (EPA) וחומצה דוקוסהקסאנואית (DHA),
תחליב דגים הוא תחליב דשן המופק משאריות נוזלים של דגים המעובדים לשמן דגים וקמח דגים באופן תעשייתי.
מנת דגים עשויה הן מדגים שלמים והן מהעצמות והפסולת מדגים מעובדים.
זוהי אבקה חומה או עוגה המתקבלת על ידי לחיצה על כל הדג או גזרי הדג כדי להסיר את שמן הדגים.
היא משמשת כתוסף עתיר חלבון במזון לחקלאות ימית.
רוטב דגים הוא קונדימנט שמקורו בדגים שהותססו.
- מרכיב חיוני בקארי ורטבים רבים.
איסינגלס הוא חומר המתקבל משלפוחית האוויר של דגים (במיוחד חדקניים), הוא משמש להבהרת יין ובירה.
טאטאמי איוואשי הוא מוצר מזון מעובד יפני העשוי מסרדינים לתינוקות מונחים ומיובשים כשהם שזורים בשכבה אחת ליצירת יריעה גדולה דמוית מחצלת.
פנינים, דר ו מוערכים בזכות הברק שלהם.
השיטות המסורתיות של שליית פנינים כמעט נכחדו.
סוסוני ים, כוכבי ים, קיפודי ים ומלפפוני ים משמשים ברפואה הסינית.
חלק מפיגמנט הספיה עשוי מהפרשות דיו של דיונון.
חומר מנצנץ המצוי על קשקשי דגים, המתקבל לרוב מהרינג ואחד ממוצרי לוואי רבים של עיבוד דגים מסחריים, יכולים לשמש גם להשפעות של פנינה, בעיקר בלק, אך כיום נעשה בו שימוש נדיר בשל עלותו הגבוהה.
פתיתי אוקסיכלוריד משמשים במקום זאת כתחליף.
מוצרי טיפוח אישי הם מוצרי צריכה לשימוש על חלקים חיצוניים שונים בגוף כגון:עור, שיער, ציפורניים, שפתיים והשיניים על מנת לנקותם, להגן עליהם מפני חיידקים מזיקים ולשמור אותם במצב בריא.
הם מקדמים היגיינה אישית ובריאות כללית, רווחה ומראה נאה של אותם חלקי גוף.
מוצרי טואלטיקה מהווים קטגוריה מצומצמת יותר של מוצרי טיפוח אישי המשמשים להיגיינה וניקיון בסיסיים כחלק משגרת היומיום.
מוצרי קוסמטיקה, לעומת זאת, משמשים לייפות מבחינה אסתטית את המראה של האדם.
מוצרים פרמצבטיים אינם נחשבים למוצרי טיפוח אישיים.
גודל השוק העולמי של תעשיית מוצרי הטיפוח האישי הוא כ-325 מיליארדי דולרים (נכון ל-2017).
פרוקטר אנד גמבל, לוריאל, ג'ונסון אנד ג'ונסון, יוניליוור, קולגייט-פלמוליב, ג'ילט וקימברלי קלארק הן כמה מהחברות המובילות בעולם בתעשיית מוצרי הטיפוח האישי.
נכון לשנת 2019, ההוצאה השנתית על מוצרי טיפוח בישראל מגיעה לכ–7 מיליארד שקל.
ניתן לסווג מוצרי טיפוח אישי לפי תפקידם ואזור היישום שלהם.
מדובר במוצרי ניקוי, מוצרי טיפוח לשיער, מוצרי טיפוח פה, מוצרי טיפוח לשמש, מוצרי לחות לעור, מוצרי טיפוח נשיים, מוצרי הסרת שיער, מוצרי טיפוח לציפורניים, מוצרי טיפוח לעיניים ומוצרי היגיינה אנאלית.
מוצרי הניקוי כוללים סבוני ידיים או סבוני בר, ג'ל רחצה, תרחיץ גוף, ניקוי פנים, קרמי גוף, רפידות ניקוי, מגבונים לחים.
הם מסירים לכלוך, עודפי שמן וזיהומים אחרים מפני השטח של הגוף ומשפרים את הניקיון הכללי של האדם.
כריות כותנה משמשות להסרת איפור.
מקלוני צמר גפן משמשים לניקוי האוזן החיצונית.
מגבות רחצה משמשות לייבוש אזורים רטובים בגוף, מגבות פנים משמשות לייבוש פנים רטובות.
אלה כוללים שמפו, מרככי שיער, שמנים לשיער וטיפולי שיער, והם משמשים לניקוי, טיפוח וטיפול בשיער כך שהשיער יהיה נקי ובריא.
בין מוצרי הסרת שיער, ישנם קרמי גילוח, ג'לי גילוח, קצפי גילוח, סכיני גילוח, קוצצי שיער, פינצטה, אפילטורים, ערכות שעווה וקרמים להסרת שיער (למשל קרמים להסרת שיער).
אלה משמשים להסרת שיער לא רצוי מחלקים שונים בגוף.
אלו הם משחת שיניים, מברשת שיניים, מי פה , חוט דנטלי, מברשת שיניים, מכשירים לעיסוי חניכיים, וכו'.
הם משמשים לשמירה על היגיינת הפה, מניעת עששת ומחלות חניכיים.
מוצרי טיפוח תותבות משמשים לניקוי תותבות מלאכותיות.
אלה כוללים פודרות, קרמי גוף, קרמי ידיים, פומדות וקרם לחות לפנים .
הם משמשים להעניק לחות ולהזין את העור, ולשמור על העור רך, חלק ומוגן.
משחות שפתיים שומרות על לחות השפתיים.
מוצרי טיפוח לשמש כוללים קרמים, תרסיסים, ג'לים, שמנים הפועלים כמקדמי הגנה או כחומר הגנה.
הם מגנים על העור מפני קרינה אולטרה סגולה מזיקה, וככאלה מונעים כוויות שמש, הזדקנות מוקדמת וסרטן העור.
אבקות חום דוקרניות מונעות או מרגיעות פריחות חום, גבשושיות ואדומות על העור עקב עודף חום.
משקפי שמש וכובעי שמש רחבי שוליים משמשים להגנה על העיניים מפני השמש.
מוצרים אלו כוללים בין השאר תחבושות היגייניות, טמפונים ותחתוני מחזור.
הם מספקים נוחות, ספיגה והגנה במהלך הווסת.
מוצרי טיפוח לציפורניים כוללים חותכי ציפורניים, פצירות וקרמים לציפורניים.
הם משמשים לשמירה ולשיפור מראה הציפורניים ולקידום צמיחת ציפורניים בריאה.
מוקבאנג הוא שידור חי או סרטון במהלכו אדם צורך מזון מול המצלמה תוך כדי אינטראקציה עם קהל הצופים או מתן ביקורת על המזון אותו הוא צורך.
התופעה צמחה בקוריאה הדרומית בעשור השני של המאה ה-21, והפכה לטרנד גלובלי באמצע אותו עשור.
מוקבאנג כולל בדרך כלל מוצרי מזון מהיר כמו פיצה, המבורגר ואטריות, אבל עשוי גם לכלול מנעד רחב יותר של מזון על מנת לספק ערך חינוכי עבור הצופים, דרך הצגת מנות ייחודיות ממטבחים מקומיים או מסעדות גורמה.
כאשר המוקבאנג מוזרם על גבי פלטפורמות כמו יוטיוב, אינסטגרם, טיקטוק ו--Twitch, מארח המוקבאנג עשוי לשוחח בקולו עם קהל צופיו בעוד הם כותבים לו בחזרה הודעות על גבי צ'אט.
מארחי מוקבאנג (או "מוקבאנגרים") ממדינות רבות רכשו מידת מה של פופולריות ברשתות חברתיות שונות באופן המאפשר להם למנף את הצפיות והאינטראקציה עם הקהל לכדי מקור הכנסה משמעותי, בפרט עבור צעירים בקוריאה הדרומית, זאת באמצעות שימוש בפרסומות, חסויות מסחריות וכן תרומות מקהל הצופים.
בקוריאה הדרומית לבדה תעשיית סרטוני המוקבאנג מגלגלת מעל 1.2 מיליארד דולר בשנה, ויוצרי תוכן מובילים בתחום מרוויחים בין 100,000 ל-2 מיליון דולר בשנה.
עם זאת, תשדירי מוקבאנג ספגו ביקורת משום שהם עלולים לעודד הפרעות אכילה, צער בעלי חיים ואובדן מזון.
עם עליית הפופולריות של תופעת המוקבאנג, דיאטנים העלו חששות לגבי התופעה והציעו לאסור שיתוף של תוכן הנוגע למזון ברשתות החברתיות.
המילה מוקבאנג היא הלחם בסיסים של המילה "לאכול" (먹다, מוקדא) והמילה "תשדיר" (방송, באנגסונג) בשפה הקוריאנית.
טרם המאה ה-21, קוריאה התאפיינה בתרבות אכילה על בסיס מזון בריא ומזין ואתיקת אכילה קונפוציאנית.
תופעת המוקבאנג קוראת תיגר על דפוסי אכילה אלה בהתמקדה במזון מהיר ובאכילה ראוותנית ורועשת שלו.
סרט הקולנוע הדני 66 סצנות מאמריקה כולל תיעוד דמוי מוקבאנג של האמן האמריקאי אנדי וורהול אוכל המבורגר וופר מרשת המזון המהיר ברגר קינג.
אקדמאים מייחסים את מקור התופעה בקוריאה הדרומית לאורח החיים של האוכלוסייה במדינה: דרום קוריאניים בכל קבוצות הגילאים נוטים לסבול מחרדה, חוסר שביעות רצון ובדידות הנובעת בין השאר מכמות משמעותית של משקי בית של אדם יחיד במדינה.
בנוסף, לחיים בקוריאה הדרומית אופי תחרותי וקצב מהיר.
מוקבאנג מהווה מפלט אסקפיסטי עבור הסובלים ממקורות עקה מסוג זה, והצפייה וההשתתפות במוקבאנג מאפשרת להם להפיג מתח.
אקדמאים הציעו כי סרטוני מוקבאנג עשויים לנסות ולתת מענה לצרכים אנושיים שלא סופקו ולא ניתן לספק דרך פעילות אינטרנטית, ושתלות זו עשויה לגרום להתמכרות.
בעקבות זאת פיתחו אקדמאים סולם למדידת התמכרות למוקבאנג, שמטרתו לאמוד את המידה בה פרט מסוים התמכר לצפייה בסרטונים אלו באופן שחורג מהנורמה ועשוי להזיק לו.
עם הגידול בהיקף התופעה, היא קיבלה הכרה ע"י פלטפורמות סטרימינג.
בשנת 2016 הוסיפה פלטפורמת הסטרימינג Twitch קטגוריית אכילה חברתית (social eating) בה סטרימרים יכלו להעביר תוכני מוקבאנג בשידור חי.
תוכני מוקבאנג התמזגו עם סוגות אחרות של תוכן באותן פלטפורמות, וכך למשל ערוצים שעסקו בתכני ASMR החלו להעלות גם הם סרטוני מוקבאנג עם דגש על גירויים קוליים וחזותיים הקשורים במזון ובאכילה שלו.
האינטראקציה בין המוקבאנגר לצופים עשויה לייצר חוויה של קהילתיות שיח, ובכך לסייע בהפגת תחושת הבדידות הקשורהת באכילה לחוד.
תרומות כספיות למוקבאנגר עשויות לחזק את האינטראקציה.
תופעת המוקבאנג נידונה בהקשר פמיניסטי, לאחר שיוצרות תוכן שהעלו סרטוני מוקבאנג זכו לרמות גבוהות של חשיפה כאשר הן אוכלות מזון "מושחת" ושופע, לעיתים בראוותנות וללא גינוני עדינות או נימוסי שולחן, באופן שמאתגר תפיסות מגדריות לגבי הכמות והאופי של המזון שמצפים מנשים לאכול, והאופן והמהירות בהם מצפים מהן לאכול אותו.
בשנת 2025 החל ברשת טיקטוק טרנד של סרטוני מוקבאנג שנוצרו בעזרת בינה מלאכותית, למשל מחולל הסרטונים סורה של OpenAI.
סרטונים אלו כללו אכילה של חומרים בלתי אכילים כמו זכוכית ולבה לוהטת.
האמן האבסטרקטי בנט וויסברן יצר בעזרת כלי בינה מלאכותית סדרת סרטוני מוקבאנג בהם דמויות אנתרופומורפיות העשויות מדברי מזון אוכלות את המזון ממנו הן עשויות.
תחת תופעת המוקבאנג התפתחה תת-סוגה בשם קוק-באנג (cook-bang, בשפה הקוריאנית 쿡방).
בסוגה זו המוקבאנגר מתעד גם את ההכנה והבישול של דברי המזון טרם אכילתם, כחלק מחווית הצפייה וההשתתפות של הקהל.
לעיתים הקוק-באנג דומים למדריך או תוכנית בישול, ומעודדים את הקהל לנסות להכין את המנה בבית.
תת-סוגה נוספת בשם סולבאנג (Sulbang, בשפה הקוריאנית 술방) מתמקדת בשתייה, ובפרט בשתיית משקאות אלכוהוליים.
סוגה זו שנויה במחלוקת במיוחד משום שהצפייה בתכנים אלו זמינה גם עבור קטינים, וסרטונים ותשדירים מסוג זה לעיתים כוללים גם איידולים של קיי-פופ אשר מעצם הופעתם בסרטונים עשויים לנרמל שתיית אלכוהול בקרב קהל הצופים ובפרט בקרב קטינים.
התופעה הובילה לעלייה במכירות של חנויות אלכוהול בקוריאה הדרומית.
גיימרים מקוריאה הדרומית שמזרימים את עצמם משחקים במשחקי וידאו לעיתים יקיימו מוקבאנג במסגרת התשדיר שלהם, טרם תחילתו של המשחק או כהפסקה בין קטעי משחק ארוכים.
קטעים אלו מאפשרים להם "להתחמם" לקראת תחילת המשחק או לנצל אפילו את זמן ההפסקה הטבעי הנדרש כדי לאכול, על מנת לייצר אינטראקציה עם הקהל ולמנוע ממנו לעזוב את השידור החי.
התפשטות התופעה היא שעודדה את פלטפורמת הסטרימינג Twitch לפתוח בשנת 2016 קטגוריית "אכילה חברתית" (Social Eating) ייעודית על מנת לתכלל אותה תחת הפלטפורמה ולהסדיר עבורה חוקים שיימנעו את ניצולה לרעה.
מוקבאנגרים יכולים להפוך את הסרטונים והשידורים החיים שלהם למקור הכנסה באמצעות פרסומות.
פלטפורמות גיימינג כמו Twitch ו-AfreecaTV מאפשרות לצופים לתרום ישירות להכנסת המוקבאנגרים דרך ממשק הפלטפורמה עצמה תוך כדי צפייה בשידורים החיים.
מוקבאנגרים מסוימים אף מינפו את הצלחתם כיוצרי תוכן לכדי פיתוח ושיווק של מוצרים.
המנחה, הזמר ואישיות הבידור סונג סי-קיונג, שנהג לפרסם בערוץ היוטיוב שלו מוקבאנג וסונבאנג, שיתף פעולה עם תאגיד חקלאי דרום קוריאני כדי לפתח ולשווק מותג פרימיום של מקגולי (Makgeolli, בקוריאנית 막걸리), יין אורז מהמטבח הקוריאני.
למרות מחירו הגבוה (כ-28 אלף וון לזוג בקבוקים, הרבה מעל הסטנדרט של 2,500 עד 10,000 וון למותגים מקבילים), זכה המותג של סי-קיונג למכירות גבוהות במיוחד והוא אוזל בחנויות כבר בשעה 11:00 בבוקר מדי יום.
הצלחת המותג מדגימה כיצד אפקט ההילה של שיווק משפיענים בתחום המוקבאנג מאפשר להם למנף את העיסוק שלהם במזון ושתייה לכדי יזמות בתחום.
רשת המזון המהיר האמריקאית צ'יפוטלה (Chipotle Mexican Grill) שיתפה פעולה עם מוקבאנגרים במסגרת קמפיין שיווקי בשם YourPotle.
הקמפיין כלל סרטוני מוקבאנג עם משפיענים מוכרים ורבי עוקבים בתחום, בהם משתפים המוקבאנגרים את ההזמנות המועדפות עליהם מהמסעדה ואוכלים אותן כחלק מהסרטון.
הקמפיין עלה כסרטוני פרסומת בטלוויזיה, ומהווה דוגמה ייחודית, והראשונה מסוגה עבור המותג של צ'יפוטלה, לשימוש בתוכני גולשים כחלק מקמפיין שמתקיים על גבי מדיה פרסומית מסורתית כמו טלוויזיה ושלטי חוצות.
מחקר שניתח סרטוני מוקבאנג ומאמרים בנושא סרטונים אלו מצא כי חשיפה לתכני מוקבאנג עשויה להשפיע לרעה על הרגלי האכילה של צרכניהם.
המחקר נמצא מתאם חיובי בין מידת החשיפה לתכני מוקבאנג לחומרת ההשפעה על הרגלי האכילה.
בעקבות המחקר הומלץ להמשיך ולבחון לעומק את הקשר בין תוכני מוקבאנג לתופעות כמו עודף משקל.
מחקר נוסף מצא כי סרטוני מוקבאנג עלולים לעודד צרכנות יתר וצרכנות אימפולסיבית, וכי השילוב של זמינות רחבה של מוצרי המזון וזהות של משפיען העומדת מאחורי הסרטון עשויים להוות מכפילי כוח של תופעות אלו.
מאחר שסרטוני מוקבאנג נוטים לתעד אכילה של מזון מהיר וג'אנק פוד, נטען כי הם עשויים לעודד צעירים בקוריאה הדרומית לצרוך מזון שכזה על חשבון מזון בריא יותר.
בנוסף, מאחר שסרטונים אלו כוללים לעיתים אכילה מהירה, ראוותנית ורועשת, נטען כי עלולה להיות להם השפעה שלילית על נימוסי שולחן של צעירים בקוריאה הדרומית.
היוטיובר ניקוקדו אבוקדו (ניקולס פרי), שנהג לפרסם בערוץ שלו סרטוני מוקבאנג בהם צרך כמויות גדולות במיוחד של מזון, שיתף בשנת 2019 כי נגרמו לו נזקים בריאותיים מהפקת הסרטונים, ביניהם אין-אונות, שלשול, דום נשימה בשינה ועודף משקל, וכן קשיים בהתניידות עקב משקלו וצבר הנזקים הבריאותיים לגופו.
פרי טען כי את מרבית הקשיים חווה לראשונה או בעוצמה רבה יותר אחרי שהחל לצלם סרטוני מוקבאנג.
בשנת 2024 הפתיע פרי את צופיו בסרטון בו הופיע לראשונה לאחר שהשיל כ-110 ק"ג במשך שנתיים, וחשף כי הוא העלה לערוץ שלו סרטוני מוקבאנג מוקלטים מראש לאורך כל התקופה בה השיל את משקלו.
מספר מקרי מוות של יוצרי תוכן נקשרו לתופעת המוקבאנג, כאשר לפחות מקרה אחד שכזה התרחש בשידור חי ומקרים נוספים תוארו כתוצאה של נזקים מצטברים של אכילת יתר על הגוף.
ב-1 ביולי 2016 פלטפורמת Twitch הסדירה עבור קטגוריית האכילה החברתית שלה, המיועדת למוקבאנג, חוקים שכללו איסור על אכילה של מזון שרובו נחשב מזון זבל, שתייה בעיקר של אלכוהול, אכילה של דברים שלא נועדו לאכילה, אכילת כמויות מוגזמות של מזון, האכלה של אנשים אחרים, אכילה במכונית או אכילה עד לכדי הקאה.
הפרה מתועדת ראשונה של החוקים נרשמה ביום הראשון להסדרתם, כאשר סטרימר ששידר תחת הקטגוריה הקיא בשידור חי.
מוקבאנגרים מסוימים שעסקו באכילת דגים ופירות ים חיים כמו סרטנים, דיונונים ותמנונים ספגו ביקורת על כך שהתכנים שלהם גורמים לבעלי החיים סבל מיותר, ושהמוקבאנגרים מתאכזרים אליהם בכוונת תחילה למטרת בצע כסף, על ידי גרימת הלם לצופיהם למטרת שיפור נתוני הצפיות והעוקבים שלהם.
במקרה אחד שכזה, היוטיוברית Ssoyoung פיזרה מלח שולחן על צלופחים חיים, ובמקרה אחר שפכה רוטב סויה על דיונונים שנראו בסרטון כאילו הם עדיין זזים, אם כי במקרה השני נטען כי ייתכן ומדובר בתגובה של עצבי הדיונון המת עם המלח שברוטב הסויה.
מוֹקְדּוֹן או מקדוניה הייתה ממלכה קדומה ששכנה באזור חבל הבלקן שבדרום-מזרח אירופה, בצפון-מזרח חצי האי הבלקני, בעיקר בשטחה של יוון המודרנית.
היחס של היוונים לממלכה זו היה כאל ישות חצי-ברברית.
שליטיה היו חסרי חשיבות של ממש בפוליטיקה הפנים-יוונית.
הממלכה עלתה לגדולה בסוף התקופה הקלאסית במאה ה-4 לפנה"ס.
לאחר מכן הייתה חלק חשוב מהעולם ההלניסטי.
סופה שנכבשה על ידי רומא ושולבה באימפריה הרומית.
הממלכה ידועה בערך מהמאה ה-9 לפנה"ס והייתה חסרת השפעה עד לבואו של פיליפוס השני, מלך מקדוניה אשר כבש את כל יוון, אימץ את דת יוון וגייס את לוחמי הערים היווניות לצבאו.
אלכסנדר הגדול, בנו של פיליפוס, שנקרא אלכסנדר מוקדון, על שם המקום, פתח במסעות כיבושים אדירים שבמהלכם הכניע את האימפריה הפרסית וכבש חלק מהודו וכך מוקדון הפכה לאחת האימפריות הגדולות בהיסטוריה.
האימפריה לא שרדה לאחר מותו של אלכסנדר.
במלחמות הדיאדוכים אנטיגונוס מונופתלמוס הצליח להשתלט על מוקדון, הקים בה ממלכה עצמאית וייסד את השושלת האנטיגונידית, ששלטה במוקדון עד שנת 168 לפנה"ס שבה הצבא הרומי הביס את מלך מוקדון פרסאוס בקרב פידנה.
לאחר ניצחון הרומאים במלחמה המוקדונית השלישית הם פירקו את הממלכה המוקדונית לארבע יחידות מדיניות נפרדות שהיו מדינות גרורות של רומא.
כדי לנסות למנוע כל התנגדות לשלטונם, הם פעלו בשיטה של הפרד ומשול ואסרו כל מגע מכל סוג שהוא בין תושבי המדינות השונות.
בסופו של דבר הניסיון לשלוט בלי לספח את האזור לא צלח ואחרי מרד כושל של המוקדונים רומא סיפחה את ארבע המדינות והפכה אותן לפרובינקיה.
בשנת 1991, כחלק מהתפרקות יוגוסלביה, הוקמה בחלק משטחה של ממלכת מוקדון לשעבר רפובליקת מקדוניה.
החברה המוקדונית הייתה כפרית בעיקרה.
האיכרים, שהיו אנשים חופשיים מבחינה משפטית, היוו את רוב העם ואת הצבא.
התושבים התחלקו לשני חלקים עיקריים: מוקדונים ותושבי קבע חסרי אזרחות.
המוקדונים נהנו מכל הזכויות החוקיות ושירתו בצבא המלך ואילו תושבי הקבע היו חסרי זכויות פוליטיות, אך נהנו מחופש פולחן, אפשרות לחיות על פיו חוקיהם, אפשרות לדבר את שפתם ללא הפרעה וכו'.
תושבים אלה שירתו לעיתים בצבא בחיל הרגלים הקל או בחיל הפרשים הקל.
המטרה העיקרית של תושבי הקבע היה בעיקרו של דבר לספק את הבסיס הכלכלי שיתמוך במוקדונים אשר שרתו בצבא.
הצבא המוקדוני, שנועד להגן על הממלכה מפני פולשים מצפון, היה מאורגן ומצויד היטב.
בראש המדינה עמד מלך ששלטונו עבר בירושה, אך אישור המלך היורש היה בידי הצבא.
בשונה ממלכי המזרח, שהתהדרו בפאר רב ובמעמד של אל, המלך המוקדוני היה המנהיג הצבאי וראש האצילים.
עוזריו בשלטון וכן אנשי הקצונה בצבא היו "ידידי המלך" – ההטיירוי.
מוקד רעידת אדמה היא הנקודה בקרום כדור הארץ ממנה מתפזרים הגלים הסייסמיים בעת רעידת אדמה.
הנקודה על פני כדור הארץ שנמצאת מעל מוקד רעידת האדמה (השלכה של המוקד על פני השטח על מפה דו־ממדית) נקראת אפיצנטר .
את המרחק ממוקד הרעש ניתן לחשב על פי הזמן שעובר בין הגעתם של גלי P ו-S.
שני סוגי הגלים יוצאים באותה עת, אך גלי P נעים מהר יותר.
ככל שהפרש זמן הגעתם של שני סוגי הגלים גדול יותר – כך המרחק ממוקד הרעש גדול יותר.
על מנת לחשב את מוקד הרעש משתמשים בטריאנגולציה.
דיוק מרבי ניתן להשיג עם שלושה סייסמוגרפים לפחות, המצויים בשלושה מקומות שונים ורושמים את עוצמת הרעש ואת הפרש זמן הגעתם של הגלים.
על פי העלאת כל מוקדי רעידות האדמה בעולם לאורך שנים על מפת כדור הארץ (כמופיע באיור שלמטה), ניתן להמחיש את חלוקת קרום כדור הארץ ללוחות טקטוניים, ולמעשה זה היה אחד הממצאים שתמכו בתיאורית טקטוניקת הלוחות.
מוקדאדיה היא עיר במחוז דיאלא שבעיראק.
בעבר הייתה העיר חלק מן האימפריה הסאסאנית, ומכאן מקור שמה הקודם שהרבאן שפירושו בפרסית "אחשדרפן".
העיר עדיין מוכרת בשמה הקודם, אך היום מכונה בשם "שהרבאן" בעיקר אזור מרכז העיר.
פירוש השם "מוקדאדיה" הוא "ניתן על ידי המאגים" (חכמי דת פרסים בעלי ידע במיסטיקה ובאסטרולוגיה, אמגושים - ראו בערך כישוף).
שם זה נפוץ יותר מהשם הישן, אך כאמור לא החליף אותו לחלוטין.
העיר שוכנת כ-70 ק"מ מצפון-מזרח לבגדאד, וכ-30 ק"מ צפונית-מזרחית לבעקובה, בירת מחוז דיאלא.
אוכלוסיית העיר מונה כ-80,000 נפש, 60% מהם מוסלמים סונים.
העיר ממוקמת על כביש מרכזי ומסילת רכבת, המחברים את בגדד לצפון מזרח עיראק וגבול איראן.
מסביב לעיר יש מספר גדול של פרדסי הדרים ועצי תמרים המוזנים מתעלות מים מסודרות שמגיעות מנהר הדיאלא הקרוב.
עד קום המדינה חיו בשהרבאן כמאות בודדות של יהודים.
לפני העלייה לארץ, עברו רובם לבגדאד, תוך שהם נוטשים את רכושם מאחור.
יהודי העיר החזיקו מספר מבני ציבור, בתי כנסת ובית ספר.
שם המשפחה "שהרבני" (נכתב גם שהרבאני) מקורו בעיר.
בעיר מוקדאדיה הוקם ב-2003 בסיס הפעולה הקדמי נורמנדי של צבא ארצות הברית.
בדצמבר 2007 בוצע בעיר פיגוע התאבדות, שבו נהרגו 16 ונפצעו 27 אנשים.
מוקד שירות הוא מרכז המאפשר לחברות ליצור קשר מרחוק עם לקוחות קיימים או פוטנציאליים, בדרך כלל באמצעות טלפון, במטרה לקבל סיוע בפעילותם מול הארגון.
במוקדי שירות ממוקדי מכירות נעשה שימוש רב בשיחות יוצאות למטרות מכירה ושיווק (Outbound) בעוד שבמוקדים ממוקדי שירות ותמיכה, מרבית השיחות הן שיחות נכנסות (Inbound).
עם חלק ממוקדי השירות ניתן ליצור קשר באמצעות ערוצים נוספים לטלפון כגון: דואר אלקטרוני, צ'ט, אינטרנט, פקס או וידאו.
במקרים אלה משתמשים בדרך כלל במושג "מוקד שירות" (Contact Center) ופחות במושג "מוקד טלפוני" (Call Center).
מוקד השירות הוא שילוב של עובדים שהוכשרו על מנת לענות לפניות ואמצעים טכנולוגיים, כגון: מחשב אישי וטלפון לכל נציג שירות.
במקרים רבים מרוכז מספר רב של עובדים (עשרות, מאות או אלפים) במוקד שירות אחד והפניות מנותבות אוטומטית לעובד פנוי.
אותו ארגון עשוי לנהל מספר מוקדי שירות עם שיתוף העבודה ביניהם.
בדרך כלל יושבים נציגי השירות בחלל פתוח כשליד כל קבוצת נציגי שירות יושב מפקח.
במוקד שירות ניתן לנהל במרוכז משאבים דומים לשירות הלקוחות, למשל: שעות קבלה של רופאים בעלי התמחות מסוימת בקופת חולים.
עשויים להיות ארבעה סוגים של מוקדי שירות:
ממוקדי שירות (Service Centric) – התפקיד העיקרי בהם הוא מתן שירות ללקוחות.
ממוקדי מכירות (Sales Centric) – תפקידם הוא מכירות ללקוחות קיימים (Cross Sale, Up Sale).
ממוקדי תמיכה (Technical Support) - תפקידם הוא לתת שירות טכני (תמיכה) ללקוחות.
מוקדי תמיכה משולבי מערכת לניהול לקוחות
תפעול מוקד שירות נעשה באמצעות יחידה של הארגון העוסקת בכך או במקרים רבים במיקור חוץ, באמצעות חברות המתמחות בתפעול מוקדי שירות עבור לקוחות.
רמת השירות של מוקדים טלפונים בישראל נקבעה על ידי החקיקה בישראל.
מתאריך ה-25 ביולי 2019 קובע חוק הגנת הצרכן שיש חובה לספק מענה אנושי בשירות הטלפוני תוך 6 דקות.
החקיקה הקודמת לכן, משנת 2015 קבעה שיש לתת מענה אנושי תוך 3 דקות או במקרה של עומס על המוקד הטלפוני להתקשר בחזרה אל הלקוחות תוך 3 שעות (ולהשאיר הודעת SMS אם כשהלקוחות לא עונים).
עוד קודם לכן, משנת 2012 חובת המענה האנושי תוך 3 דקות נקבעה על ידי תקנות של משרד התעשייה, המסחר והתעסוקה.
לקוח של ספק שירותי אינטרנט יכול להתקשר טלפונית למוקד השירות של החברה ולקבל הנחיות טכניות או עסקיות.
לקוח של קופת חולים יכול להתקשר למוקד השירות של הקופה לשם קביעת תור אצל רופא.
הטכנולוגיה מהווה מרכיב מרכזי בתפעול מוקד השירות.
האמצעים הטכנולוגיים נמצאים בתהליך של התפתחות מתמדת.
האמצעים הטכנולוגיים עשויים להיות מבוססי תוכנה, מבוססי חומרה או שילוב של חומרה ותוכנה.
דוגמאות לטכנולוגיות תוכנה בשימוש מוקד שירות הן תוכנה לניתוח פרופיל עסקי של הלקוח, תוכנה לעיבוד שפה טבעית ותוכנה למסכי עזרה עבור נציג השירות.
מכשור לניתוב שיחות הטלפון לעמדת שירות פנויה, הוא חלק מאמצעי החומרה.
שילוב של חומרה ותוכנה נמצא למשל ב-IVR לזיהוי אינטראקטיבי של קולות, ב-CTI לשילוב בין מחשב לטלפון ובאמצעים להקלטת השיחות.
על מנת לתכנן את כוח האדם הדרוש להקים מוקד טלפוני מקובל להשתמש בנוסחת ארלנג עם הפרמטרים הבאים כאשר הפרמטר המבוקש נשאר ריק (חופשי):
יעד % מענה תוך X שניות או זמן המתנה ממוצע למענה
השוואה למודלים אחרים של שירות
לצורך ההשואה נשתמש בדוגמה של בנק.
דוגמה זו ניתנת להכללה לארגונים עסקיים וציבוריים אחרים.
מודל השירות שקדם למוקד שירות היה עבודה מול פקיד.
בשלב המוקדם מודל העבודה מול פקיד דרש מהלקוח להגיע פיזית לסניף, לחכות בתור כדי להסביר לפקיד את צרכיו ולחכות לביצוע הפעולה על ידי הפקיד.
בשלב מאוחר יותר הורחב מודל זה לאפשרות של מענה טלפוני על ידי הפקיד.
יתרונות המודל של Call Center ביחס למודל המורחב של עבודה מול פקיד הם:
ניתן לקבל שירות במהלך כל שעות היום - השירות בסניף מוגבל לשעות פתיחת הסניף
התמקדות בלקוח - נותן השירות מטפל בלקוח יחיד ואינו מטפל בו זמנית בלקוח היושב מולו ולקוח המטלפן אליו
עלות נמוכה יחסית של כוח אדם - ניתן להעסיק עובדים זמניים ועובדים מיומנים רק למטרה זו, כגון סטודנטים.
המגמה בשנים האחרונות בארגונים עם פריסה בינלאומית היא להוזיל את עלות כוח האדם באמצעות אוף-שורינג למדינות כמו הודו או סין או מדינות דרום-אמריקה בהן עלות כוח האדם נמוכה יותר.
מומחיות - ניתן ליצור במוקד שירות מומחיות גדולה יותר מאשר בסניף.
המטפל בפניה הטלפונית יכול להיות אדם שאינו מומחה ועלותו נמוכה יחסית, אבל על פי עקרון פארטו, יכול לטפל בהצלחה במרבית הפניות הסטנדרטיות.
הוא יכול לנתב פניות אחרות לדרג הבא, שכולל מספר קטן של אנשים בעלי מומחיות גבוהה.
רישום ממוכן של הפנייה - הרישום הממוכן של הפנייה עשוי לסייע לארגון בניתוח התנהגות לקוח או מגזר לקוחות באמצעות כלים של בינה עסקית.
עלות נמוכה יחסית של מבנים - המבנה בו נמצא סניף צריך להיות ממוקם במקום נגיש ולספק תנאים נאותים ללקוח וליצג באופן מכובד את הארגון (עיצוב, שילוט וכיוצא בזה).
את המבנה בו נמצא מוקד שירות ניתן למקם במקום בו עלות רכישה או שכירות של מבנה נמוכה.
שיווק מוצרים או שירותים נוספים - על פי מאפייני הלקוח, המערכת הממוחשבת עשויה לייצר הצעה רלוונטית לביצוע עסקאות נוספות.
נותן השירות יכול להעלות אותה במהלך השיחה עם הלקוח.
החסרונות העיקריים של מודל זה מול מודל העבודה מול פקיד הם:
חוסר במגע אישי - הלקוח מכיר את הפקיד באופן אישי, מה שעשוי בחלק מהמקרים להגדיל את שביעות הרצון שלו ואת יכולת הארגון למכור ללקוח שירותים ומוצרים.
זמני המתנה ארוכים בזמני עומס
פערים תרבותיים במקרה של אוף-שורינג.
מודל שירות נוסף וחדש יחסית הוא המודל של שירות עצמי באמצעות אינטרנט, טלפון סלולרי, מכשירים ייעודיים כגון כספומט בבנק.
מודל השירות העצמי זול בהרבה מהשימוש ב-Call Center.
חסרונותיו הם מיומנות לא מספיקה של חלק מהצרכנים, שעשויים לבצע באופן שגוי חלק מהפעולות וחשיפות אבטחת מידע כגון דיוג.
על מנת ליהנות מהיתרונות של שירות עצמי ללא ויתור על יתרונות מוקד השירות, המגמה היא לשלב בתוכו יכולות של שירות עצמי, למשל: שירות עצמי באמצעות טלפון, עם אפשרות להסתייע בנציג שירות במקרה של קושי.
מוקדמות גביע העולם בכדורגל הוא התהליך אותו עוברות נבחרות לאומיות על מנת להעפיל לגביע העולם בכדורגל (המונדיאל).
גביע העולם בכדורגל הוא אירוע בינלאומי, ומשחקי המוקדמות משמשים להפחתת מספר המשתתפות מכ-200 ל-32, ובעתיד (החל ממונדיאל 2026), צפוי מספר זה להתרחב ל-48 נבחרות.
נכון לפברואר 2022 במוקדמות מונדיאל 2022 נערכו בסך הכל 16,224 משחקי מוקדמות בין הנבחרות המשתתפות, בהם הובקעו בסך הכל 23,535 שערים (ממוצע של 1.45 שערים למשחק).
כל נבחרת ששיחקה במוקדמות המונדיאל הפסידה לפחות פעם אחת.
טורנירי העפלה מאורגנים על ידי קונפדרציות פיפ"א ונערכים בששת האזורים הגאוגרפיים שתחת חסותן (אפריקה, אסיה, צפון ומרכז אמריקה והקריביים, דרום אמריקה, אוקיאניה, אירופה).
לפני כל טורניר מוקדמות קובעת פיפ"א את מספר המקומות המוקצה לכל אזור גאוגרפי.
מארחת המונדיאל מקבלת כרטיס אוטומטי לטורניר.
עד מונדיאל 2002 היה נהוג שגם האלופה המכהנת מקבלת מקום אוטומטי בטורניר שלאחר הזכייה, אך החל ממונדיאל 2006 גם היא צריכה להשתתף במוקדמות.
מבנה מוקדמות המונדיאל השתנה רבות במשך השנים.
במונדיאל 1930 כלל לא נערך טורניר המוקדמות מאחר שפיפ"א הזמינה 13 נבחרות להשתתף בטורניר באורוגוואי, והחל מ-1933 החל תהליך המוקדמות שאורכו כשנתיים.
משחק מוקדמות המונדיאל הראשון נערך ב-11 ביוני 1933, כאשר גברה בסטוקהולם על בתוצאה 6 - 2, כחלק ממוקדמות מונדיאל 1934. מספר הנבחרות המעפילות לטורניר השתנה במשך השנים מ-16 ל-32, וצפוי לעלות אף ל-48, אך למרות זאת נותר טורניר המוקדמות במבנה דומה לאורך ההיסטוריה של המונדיאל.
הנבחרות חולקו לבתים לפי שיוך גאוגרפי, והן מתחרות על מספר קבוע מראש של מקומות בטורניר הגמר, כשמקום אחד או שניים נשמרים לפלייאוף בין יבשתי.
המבנה הבסיסי של טורניר המוקדמות הוא בתים בעלי מספר נבחרות שונה.
הנבחרות מקבלות 3 נקודות עבור ניצחון, נקודה עבור תיקו, ואפס נקודות עבור הפסד.
פיפ"א קבעה מספר כללים שנועדו לדרג נבחרות בעלות מספר נקודות שווה, התקפים בכל המצבים:
מספר השערים הכללי שהובקע על ידי כל נבחרת.
אם גם במצב זה נותר השוויון, יופעלו הכללים הבאים:
מספר נקודות במפגשים בין הנבחרות הנמצאות בשוויון.
מספר השערים שהובקע על ידי כל אחת מהנבחרות במפגשים ביניהן.
אם גם לאחר מקרה זה נותר שוויון ייערך משחק פלייאוף במיקום נייטרלי, עם הארכה ודו-קרב פנדלים במקרה הצורך, אם פיפ"א תצליח לתאם אותו בלוח המשחקים של כלל הנבחרות.
במקרה ולא ניתן לערוך משחק פלייאוף יישבר השוויון בין הנבחרות באמצעות הגרלה.
במשחקי המוקדמות הנערכים באופ"א (קונפדרציית הכדורגל של אירופה) נהוג לערוך פלייאוף יבשתי בין הנבחרות שסיימו במקום השני בבתי המוקדמות, מאחר שהיא מקבלת את מספר המקומות הגבוה ביותר במונדיאל.
משחקים אלו נערכים בשיטת בית וחוץ (כלומר, כל נבחרת מארחת משחק אחד), ומוכרעים לפי הפרש שערים כללי או הפרש שערי חוץ, ובמקרה של שוויון באמצעות הארכה ודו-קרב פנדלים.
פיפ"א עורכת גם משחקי פלייאוף בין-יבשתיים, כגון בין (אוקיאניה) ל (אסיה) במוקדמות מונדיאל 2010.
חלוקת המקומות במונדיאל לאורך השנים
הטבלה שלהלן מציגה את מספר המקומות שהוקצו על ידי פיפ"א לכל יבשת בכל טורניר.
מספרים מודגשים מייצגים את מנצחות הפלייאוף הבין-יבשתי.
האות א מייצגת מקום עבור האלופה המכהנת, והאות מ מייצגת את המקום השמור למארחת.
מספר המדינות שנרשמו למוקדמות (כולל מעפילות אוטומטית)
רק נבחרות שהשתתפו לפחות במשחק אחד נספרות לעניין ההופעה הראשונה.
הנבחרות שפרשו לפני פתיחת המוקדמות, או העפילו אוטומטית מסיבה כלשהי, מסומנות בהדגשה.
מוקד אבטחה הוא מוקד של חברת אבטחה העוסק בפיקוח, ניטור, והפעלה של אמצעי אבטחה פיזית ואלקטרונית.
מוקד אבטחה כולל מגוון של מערכות תקשורת כמו תקשורת קווית, תקשורת סלולרית, רשת אינטרנט סלולרית מאובטחת (GPRS) תקשורת לווינית, והרכבים של המוקד מחוברים אליו באמצעות GPS.
במוקד אבטחה טיפוסי ישנו מערך של מחשבים עם תוכנות מיוחדות והוא מאויש 24 שעות ביממה במטרה לתת שירות ללקוחות החברה בעת הצורך.
לרוב, המכשור והמחשוב מגובה על ידי שרתי גיבוי במוקד.
במאה ה-21 רוב חברות האבטחה הגדולות מחזיקות במוקד אבטחה גדול ומתקדם שיכול לתת מענה למספר רב של אירועים חריגים כגון אזעקה, מצוקה, מוקד צופה/רואה וגילוי אש.
אתרים המחוברים למוקד אבטחה מקושרים אליו באמצעות חיוג מספר מקוצר ולעיתים גם באמצעות מצלמות אבטחה.
כמו כן ניתן לחבר לרשת התקשורת של המוקד לחצני מצוקה.
מוקד האבטחה מפעיל סיירים ואנשי ביטחון חמושים ולא חמושים אותם הוא יכול להקצות לאתר מסוים בשעת הצורך.
מאבטחים ושומרים של חברת אבטחה יכולים להתקשר למוקד על מנת לדווח על אירועים שונים כגון פריצות, שריפות, אלימות וכו'.
המוקד חייב להיות בעל יכולת קליטה של שני ערוצי אותות דיגיטליים מהמנויים של המוקד, קווי ואלחוטי, או קווי וסלולרי, וכדומה.
כיום ערוץ הקליטה המרכזי הוא קווי, כלומר באמצעות קווי טלפון סטנדרטיים של חברת בזק.
הסדרת נושא של קליטת מידע על תשתיות כגון כבלים או אינטרנט מהיר לא נכנס עדיין לתקן.
כל ערוץ קליטה חייב להיות עם ציוד גיבוי כלומר, שני מכשירים דיגיטליים המפענחים קודים הנשלחים אליהם מיחידות הקצה קרי מערכות האזעקה, וכל אחד מהם מחובר ל-2 קווי טלפון לפחות.
בישראל מוקדי אבטחה מפוקחים על ידי משטרת ישראל, משרד התקשורת ומכון התקנים הישראלי.
בין מוקדי השמירה הנמצאים בישראל, ניתן למנות את מיקוד, חברת השמירה ומודיעין אזרחי.
ערך זה מפרט את שלבי המוקדמות של גביע אפריקה לאומות 1998. בורקינה פאסו, מארחת טורניר הגמר, ודרום אפריקה, זוכת הטורניר הקודם, העפילו באופן אוטומטי ללא משחקי מוקדמות.
בסיבוב הטרום מוקדמות התחרו מספר נבחרות על מנת להעפיל למוקדמות הטורניר.
העפילה לשלב המוקדמות כאשר שיחקה משחק אחד, כיוון שבורונדי פרשה מהטורניר במהלך המשחק הראשון שהתקיים.
נבחרות שנאסר עליהם להשתתף בטורניר
על הנבחרות הבאות נאסר להשתתף בטורניר, כיוון שפרשו במהלך מוקדמות גביע אפריקה לאומות 1996. ניגריה פרשה במהלך הטורניר הסופי של גביע אפריקה לאומות 1996.
הנבחרות הבאות מסיבות שונות לא נכנסו לטורניר.
הערה: פרשה מהתחרות ב-17 בינואר 1997 בגלל התסיסה במזרח המדינה.
בסיום משחקי בית א', ו עלו לטורניר הגמר.
בסיום משחקי בית ב', ו עלו לטורניר הגמר.
בסיום משחקי בית ג', ו עלו לטורניר הגמר.
הערה: נפסלה ב-30 בינואר 1997, לאחר שהממשלה מנעה מהנבחרת לשחק נגד ב-25 בינואר 1997.
הערה: פרשה שני משחקים לפני תום טורניר המוקדמות.
בסיום משחקי בית ד', ו עלו לטורניר הגמר.
בסיום משחקי בית ה', ו עלו לטורניר הגמר.
הערה: לאחר שלושת המשחקים הראשונים שלה, זאיר שינתה את שמה ל
בסיום משחקי בית ו', ו עלו לטורניר הגמר.
בסיום משחקי בית ז', ו עלו לטורניר הגמר.
המבנים שנכללו בהכרזה של אונסק"ו הם בעלי השלמות והחשיבות האמנותית הגדולות ביותר, ואלו שהשתמרו בצורה הטובה ביותר.
הלומברדים החלו להגר לאזור הדנובה בשלהי המאה ה-5, ויצרו את הקשרים הראשונים עם האווארים ועם ההונים.
בשנת 568 כבשו הלומברדים את צפון איטליה, ובשליש האחרון של המאה ה-6 החלו להתפשט משם לכיוון דרום חצי האי האפניני.
מלך הלומברדים באותה עת שלט על למעלה מ-30 דוכסויות ונסיכויות.
הלומברדים נאבקו באימפריה הביזנטית, ששלטה על חלק ממרכז איטליה כך ששליטתם של הלומברדים באזור התפצלה לשני חלקים.
במשך השנים ייצבו הלומברדים את שלטונם, והחברה שלהם הייתה דו-מעמדית: מעמד אריסטוקרטי-פוליטי-צבאי ופשוטי העם המקומיים.
השליטים הלומברדים אימצו את הנצרות כדת המדינה שלהם, דבר שהוביל לתהליך האחדה של החברה.
ישנן עדויות המתארות את המבנים המפוארים שהוקמו לכבוד שכבת העילית של הלומברדים, ובהם ארמונות ומבני דת.
לאחר אימוץ הנצרות בתהליך שנמשך לאורך המאה ה-7 והמאה ה-8 החלו הלומברדים במפעלי בנייה של כנסיות ומנזרים, ששימשו כמקלט עבור שכבת האצולה וביצרו את שלטונם של הלומברדים.
בתקופה זו הגיעו הלומברדים לשיא כוחם באיטליה.
באמצע המאה ה-7 סיפחו הלומברדים מבנוונטו את דוכסות גרגנו, שנודעה בפולחן שלה למלאך מיכאל.
הלומברדים ראו חשיבות רבה בפולחן מיכאל שבעיניהם היה בעל דמיון לווטאן, ראש האלים הגרמאניים ומגן הגיבורים והלוחמים.
עם כיבוש רוונה במאה ה-8 הרחיבו הלומברדים את שלטונם למרבית חצי האי האפניני, למעט נאפולי ומדינת האפיפיור.
האריסטוקרטיה הלומברדים, שבינתיים רכשה מאפיינים לטיניים ונוצריים, עמדה בראש החיים החברתיים הלומברדיים, וזאת במקביל לחברה האזרחית והדתית המקומית.
למרות שלום יחסי זה עם האוכלוסייה הלומברדים היו עוינים למדינות האפיפיור, והטילו מצור ולחץ כמעט קבועים על רומא.
האפיפיור אדריאנוס הראשון ביקש את סיועם של הקרולינגים, שכבשו חלקים מצפון איטליה בין 774 ל-776. הדוכסויות הלומברדיות הדרומיות בבנוונטו ובסלרנו נותרו עצמאיות עד שהנורמנים כבשו אותן במאה ה-11.
מקורות מתקופת הלומברדים מעידים על מפעלי הבנייה הגדולים שלהם ועל צורת ארגון העובדים לקבוצות מתמחות.
הלומברדים ניצלו את כישורי האומנים המקומיים מאחר שלא היה להם סגנון אדריכלי משל עצמם.
האדריכלות הלומברדית הושפעה מהשושלת המרובינגית, והסגנונות של הביזנטים והסורים השפיעו על אזור פריולי שבצפון איטליה.
כתר הברזל של לומברדיה, שסימל את הריבונות על איטליה, שימש את קיסרי האימפריה הרומית הקדושה עד קרל החמישי, ולאחר מכן הוא שימש את נפוליאון הראשון.
צ'יווידאלה דל פריולי היא עיירה במחוז האוטונומי פריולי-ונציה ג'וליה שבא באה לידי ביטוי התרבות האורבנית של הלומברדים.
חומות העיירה נבנו מסביב לחלק הימי-ביניימי של העיירה.
בעיירה ממוקם מתחם אפיסקופלי שבו נמצאים כנסיית סנטה מריה, הבפטיסטריום על שם סן ג'ובאני, והארמון האפיסקופלי שעל חורבותיו נבנה במאה ה-16 הפאלאצו דיי פרובדיטורי ונטי של אנדראה פאלאדיו.
ברשה היא עיר במחוז לומברדיה שבצפון איטליה, בה מתגוררים כיום כ-200,000 תושבים.
על פי אונסק"ו העיר מעידה על כישוריהם של הלומברדים בתחום הקמת המנזרים.
בעיר ממוקם מנזר סן סלבטורה-סן ג'וליה שבו נמצא מנזר נשים שהוקם באמצע המאה ה-8 לספירה על ידי הדוכס דזידריוס ואשתו.
בכנסיית סן סלבטורה יש שלוש ספינות המופרדות זו מזו באמצעות ארקדות הבנויות מעמודים, וכן טרנספט שבו שלושה אפסיסים.
חלק מקישוטי הסטוקו המקוריים השתמרו עד ימינו, ואריחי שיש שימשו במשך השנים לקישוט קבריהם של אצולת העם שנקברה בכנסייה.
במאה ה-15 ובמאה ה-16 הוספו למתחם מבנים אחדים כגון קלויסטרים, בית מקהלה, ושתי כנסיות (סנטה מריה בסולאריו וסנטה ג'וליה).
קסטלספריו הוא אתר בפרובינציית וארזה שבו שכן מבצר רומי בעת העתיקה ששימש להגנה מפני פלישת השבטים הגרמאנים, ואחת מהעיירות הלומברדיות החשובות בימי הביניים המוקדמים.
העיירה נחרבה ב-1287, והקסטרום לא היה בשימוש מאז.
כיום משומרים שרידיה של העיירה במסגרת פארק ארכאולוגי בקומונת קסטלספריו, ליד כפר הנושא את אותו השם.
העיירה ידועה בשל מגדל טורבה ששימש כמנזר נשים, ובזכות כנסיית סנטה מריה פוריס פורטס ששימשה את אצולת העם וקושטה בציורים המתארים את ילדותו של ישו.
על פי אונסק"ו מעידה קסטלספריו על ההתיישבות הצבאית של הלומברדים.
ספולטו היא עיירה בנפת פרוג'ה, בה מתגוררים כיום כ-40,000 תושבים.
על פי אונסק"ו, בזיליקת סן סלבטורה שבספולטו מעידה על אופי בניית הבזיליקות למעמד החברתי הגבוה.
בזיליקה זו, שנבנתה בין המאה ה-4 למאה ה-5, משלבת במבנה שלה בין הנאוס של מקדש רומי לבין המבנים החשובים ביותר המייצגים את אדריכלות הכנסיות המוקדמת.
הלומברדים בנו מחדש את הכנסייה במאה ה-8.
קמפלו סול קליטונו היא קומונה השוכנת בפרובינציית פרוג'ה שבאומבריה, וממוקמת 45 קילומטרים דרומית-מזרחית לפרוג'ה.
אוכלוסיית הקומונה מונה כ-2,500 תושבים.
בקומונה שוכנים מקדש קליטומנוס ומקורותיו של נהר קליטונו, והיא ידועה גם בשל תעשיית ייצור שמן הזית המקומית.
על פי אונסק"ו המקדש השוכן בקומונה הוא עדות להשראה הקלאסית שהייתה לאליטה הלומברדית המקומית.
מקדש זה הוא מקדש רומי שקישוטיו הועתקו ממבנים אחרים באזור.
הוא קטן בממדיו וצורתו היא טטראדר קורינתי שבחזיתו ובאחוריו נבנו פורטיקואים.
מקדש זה ידוע בזכות כתובותיו האפיגרפיות, והוא דוגמה בולטת למונומנטים מסוגו שהוקמו בתחילת ימי הביניים.
בנוונטו היא עיירה וקומונה השוכנת בקמפניה, במרחק 50 קילומטרים צפונית-מזרחית מנאפולי.
העיירה ניצבת על גבעה בגובה 130 מטרים מעל גובה פני הים, והיא מקום מושבו של הארכיבישוף הרומי-קתולי של דיוקסיית בנוונטו.
אוכלוסייתה מונה כיום כ-66,000 תושבים.